ประกาศกระทรวงมหาดไทยประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลชิงโคตำบลหัวเขา ตำบลสทิงหม้อ อำเภอสิงหนครและตำบลบ่อยางตำบลเกาะยอ ตำบลเขารูปช้าง ตำบลพะวงอำเภอเมืองสงขลาจังหวัดสงขลา อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่๑ หมายความว่าพื้นที่บริเวณดังต่อไปนี้ทิศเหนือจดเขตเทศบาลตำบลสิงหนครทิศตะวันออกจดเขตเทศบาลตำบลสิงหนคร ถึงหลักเขตที่ ๔ เทศบาลตำบลสิงหนครและเลียบตามแนวเส้นแบ่งเขตอำเภอสิงหนครและอำเภอเมืองสงขลาถึงชายฝั่งทะเลสาปสงขลาและขนานระยะ๒๕๐ เมตร กับชายฝั่งทะเลสาปสงขลาไปทางทิศใต้บรรจบแนวเส้นแบ่งเขตตำบลเขารูปช้างกับตำบลพะวงเลียบตามแนวเส้นแบ่งเขตตำบลเขารูปช้างกับตำบลพะวงไปทางทิศใต้บรรจบกับเส้นตั้งฉากกับศูนย์กลางทางรถไฟที่จุดซึ่งทางรถไฟตัดกับทางหลวงแผ่นดินหมายเลข๔๐๗ และเป็นเส้นตรงไปทางทิศตะวันออกระยะ ๖๗๐ เมตรทิศใต้เป็นเส้นตรงไปทางทิศตะวันตกเฉียงใต้ ถึงจุดที่ทางรถไฟตัดกับคลองน้ำกระจายเลียบไปตามกึ่งกลางคลองน้ำกระจาย บรรจบกับกึ่งกลางคลองพะวงและเลียบตามแนวเขตอำเภอเมืองสงขลากับอำเภอหาดใหญ่ถึงแนวแบ่งเขตอำเภอสิงหนครกับอำเภอหาดใหญ่ ตรงจุดที่อยู่ห่างจากแนวเส้นตรงเหนือ ใต้ที่ห่างจากเกาะยอระยะ ๓๐๐ เมตรทิศตะวันตกเป็นเส้นตรงไปทางทิศเหนือ ห่างจากเกาะยอ ฝั่งตะวันตกระยะ ๓๐๐ เมตรจนบรรจบกับหลักเขตเทศบาลตำบลสิงหนคร หลักที่ ๘ เป็นเส้นเลียบแนวเขตเทศบาลตำบลสิงหนครไปทางทิศเหนือบรรจบจุดเริ่มต้นเว้นแต่พื้นที่บริเวณที่๒บริเวณที่๒ หมายความว่าพื้นที่บริเวณดังต่อไปนี้๒.๑ ทิศเหนือเริ่มต้นจากทางหลวงแผ่นดินหมายเลข ๔๐๘ ฟากตะวันตกตรงจุดที่อยู่ห่างตามแนวขนานระยะ๔๐๐ เมตร กับศูนย์กลางถนนสาธารณะไม่ปรากฏชื่อ เป็นเส้นเลียบทางหลวงแผ่นดินหมายเลข๔๐๘ ฟากตะวันตก ไปทางทิศตะวันออกเฉียงใต้ บรรจบถนนสาธารณะไม่ปรากฏชื่อฟากเหนือทิศตะวันออกเป็นเส้นเลียบถนนสาธารณะไม่ปรากฏชื่อฟากเหนือไปทางทิศตะวันตกบรรจบถนนสาธารณะไม่ปรากฏชื่อ ฟากตะวันตกเป็นเส้นเลียบถนนสาธารณะไม่ปรากฏชื่อ ฟากตะวันตก ไปทางทิศใต้บรรจบทางหลวงแผ่นดินหมายเลข ๔๐๘ ฟากเหนือทิศใต้เป็นเส้นเลียบทางหลวงแผ่นดินหมายเลข ๔๐๘ ฟากเหนือ ไปทางทิศตะวันตกเฉียงใต้บรรจบถนนสาธารณะไม่ปรากฏชื่อ ฟากเหนือ เป็นเส้นเลียบถนนสาธารณะไม่ปรากฏชื่อฟากเหนือ ไปทางทิศตะวันตกบรรจบถนนสาธารณะไม่ปรากฏชื่อ ฟากตะวันออกทิศตะวันตกเป็นเส้นเลียบถนนสาธารณะไม่ปรากฏชื่อ ฟากตะวันออก ไปทางทิศเหนือ บรรจบแนวขนานระยะ๕๐๐ เมตร กับศูนย์กลางทางหลวงแผ่นดินหมายเลข ๔๐๘ เป็นเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๔๐๘ และเป็นเส้นขนานระยะ ๕๐๐ เมตรกับศูนย์กลางถนน ยธ. สข.๒๐๑๑ (บ้านโพรงจรเข้ ประตูชัย)ไปทางทิศตะวันตกเฉียงเหนือบรรจบกับแนวขนานระยะ๔๐๐ เมตร กับศูนย์กลางถนน ยธ. สข.๒๐๑๑ (บ้านโพรงจรเข้ ประตูชัย)เป็นเส้นขนานระยะ ๔๐๐เมตรกับศูนย์กลางถนน ยธ. สข.๒๐๑๑ (บ้านโพรงจรเข้ ประตูชัย)และขนานระยะ ๔๐๐ เมตรกับศูนย์กลางถนนสาธารณะไม่ปรากฏชื่อ ไปทางทิศตะวันออกเฉียงเหนือ บรรจบจุดเริ่มต้น๒.๒ ทิศเหนือเริ่มต้นจากทางหลวงแผ่นดินหมายเลข ๔๐๗ ฟากใต้ ตรงจุดที่อยู่ห่างตามแนวขนานระยะ ๗๐๐เมตร กับศูนย์กลางทางหลวงแผ่นดินหมายเลข ๔๐๘ เป็นเส้นขนานระยะ ๗๐๐ เมตรกับศูนย์กลางทางหลวงแผ่นดินหมายเลข ๔๐๘ ไปทางทิศตะวันออก บรรจบทางรถไฟสายหาดใหญ่ สงขลา ฟากตะวันตกทิศตะวันออกเป็นเส้นเลียบทางรถไฟสายหาดใหญ่ สงขลาฟากตะวันตก ไปทางทิศตะวันตกเฉียงใต้ บรรจบคลองน้ำกระจาย ฝั่งเหนือทิศใต้เป็นเส้นเลียบคลองน้ำกระจาย ฝั่งเหนือไปทางทิศตะวันตกเฉียงเหนือบรรจบทางหลวงแผ่นดินหมายเลข ๔๐๗ ฟากใต้ทิศตะวันตกเป็นเส้นเลียบทางหลวงแผ่นดินหมายเลข ๔๐๗ ฟากใต้ไปทางทิศตะวันออกเฉียงเหนือบรรจบจุดเริ่มต้นทั้งนี้ตามแผนที่ท้ายประกาศกระทรวงมหาดไทยนี้ข้อ๒ ให้กำหนดพื้นที่บางส่วนในท้องที่ตำบลชิงโคตำบลหัวเขา ตำบลสทิงหม้อ อำเภอสิงหนคร และตำบลบ่อยาง ตำบลเกาะยอ ตำบลเขารูปช้างตำบลพะวง อำเภอเมืองสงขลา จังหวัดสงขลาภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารบางชนิดและบางประเภทดังต่อไปนี้(ก)ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข)ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)ที่มีว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า๑ คัน ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ แต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๖ ประกาศกระทรวงมหาดไทยนี้ไม่ให้ใช้บังคับในพื้นที่ที่มีกฎกระทรวงฉบับที่ ๑๙ (พ.ศ. ๒๕๓๑) ออกตามความในพระราชบัญญัติควบคุมอาคาร พ.ศ. ๒๕๒๒ข้อ๗[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลชิงโคตำบลหัวเขา ตำบลสมิงหม้อ อำเภอสิงหนครและตำบลบ่อยางตำบลเกาะยอ ตำบลเขารูปช้าง ตำบลพะวงอำเภอเมืองสงขลาจังหวัดสงขลา [ดูข้อมูลจากภาพกฎหมาย]มยุรี/พิมพ์๒๐พฤษภาคม ๒๕๔๗ทรงยศ/ศุภสรณ์/ตรวจ๒๗พฤษภาคม ๒๕๔๗A+B[๑] รก.๒๕๔๖/พ๑๐๑ง/๕๓/๔ กันยายน ๒๕๔๖